પૂર્વ પ્રધાનમંત્રી અને ભાજપના ભીષ્મ પિતામહ અટલ બિહારી વાજપેયીના શુક્રવારે રાષ્ટ્રીય સ્મૃતિ સ્થળ પર હિંદુ રીતિ-રિવાજો સાથે અંતિમ સંસ્કાર કરવામાં આવ્યા. અટલ બિહારી વાજપેયી અવિવાહિત હતા. એ વાતની ચર્ચા થઈ રહી હતી કે તેમના અંતિમ સંસ્કાર કોણ કરશે. વાજપેયીની દત્તક પુત્રી, જમાઈ, ભત્રીજા કે ભાણિયા? આનો જવાબ ત્યારે મળ્યો જ્યારે તેમની દત્તક લીધેલી પુત્રી નમિતા ભટ્ટાચાર્યએ તેમને મુખાગ્નિ આપી.